recursal/SuperWikiNEXT-32B huggingface dataset:
**Huawei P -sarja** on Huawein älypuhelimia sisältävä tuoteperhe, joka koostuu yhtiön lippulaivapuhelimista. Tuoteperheen Android-pohjaiset älypuhelimet käyttävät Huawein omaa Emotion UI -käyttöliittymää. Ensimmäinen Huawei P -sarjan tuote Huawei Ascend P1 julkaistiin vuonna 2012. Ascend P1, Ascend P2, Ascend P6 ja Ascend P7 julkaistiin Huawein Ascend-brändin alla.

P-sarjan tuotteet
-----------------

### Ascend P1

Huawei P -sarjan ensimmäinen tuote Huawei Ascend P1 julkaistiin heinäkuussa 2012 Ascend-tuoteperheen alla. 

### Ascend P2

Huawei Ascend P2 julkaistiin Saksassa toukokuussa 2013.

### Ascend P6

Huawei Ascend P6 julkaistiin kesäkuussa 2013.

### Ascend P7

Huawei julkisti huhtikuussa 2014 Huawei Ascend P7:n, joka jäi viimeiseksi Ascend-tuoteperheen alla julkaistuksi puhelimeksi.

### Huawei P8

Huawei esitteli yhtiön uudeksi lippulaivamallikseen tarkoitetun Huawei P8:n Lontoossa järjestetyssä tilaisuudessa 15. huhtikuuta 2015. Samassa tilaisuudessa Huawei julkisti P8:n sisarmallit Lite ja Max. Max on 6,8-tuumaisella näytöllä varustettu isompi versio P8:sta, ja Lite on puolestaan hieman pienikokoisempi ja karsittu versio P8:sta.

### Huawei P9

Huawei P8:n seuraaja Huawei P9 julkistettiin vuonna 2016. Siinä on alumiininen takakansi, sormenjälkitunnistus sekä kaksi 12 megapikselin takakameraa. Huawei P9 oli ensimmäinen puhelin, jossa on kaksi takakameraa. Toinen takakameran linsseistä on mustavalko- ja toinen värilinssi. Samana vuonna julkaistiin Huawei P9 Lite, joka on ominaisuuksiltaan ja tehoiltaan hieman suppeampi ja hinnaltaan halvempi.

### Huawei P10

Huawei P10
Huawei P10 julkaistiin helmikuussa 2017. Aiempien mallien tavoin siitä tehtiin kevytversio P10 lite ja pro-versio P10 Plus.

### Huawei P20

Huawei P20 julkaistiin 2018. Siitä tehtiin Huawei P20 Lite ja Huawei P20 Pro.

### Huawei P30

Huawei P30 julkaistiin 2019. Samoin siitäkin tehtiin Huawei P30 Lite ja Huawei P30 Pro.

Katso myös
----------

* Honor

Lähteet
-------

1. ↑  Kokkonen, Juha: Huawei julkisti myös P8 Max- ja P8 Lite -älypuhelimet (Arkistoitu – Internet Archive) Taskumuro 16.4.2015. Viitattu 20.8.2015.
**Arsinoe** (m.kreik. Ἀρσινόη, *Arsinoē*) eli **Kleopatris** (m.kreik. Κλεοπατρίς, lat. *Cleopatris*) oli kaupunki muinaisessa Egyptissä. Se sijaitsi Heroopoliinlahden eli nykyisen Suezinlahden rannalla, mutta sen tarkkaa sijaintia ei tiedetä.

Arsinoe sijoitetaan lähelle Punaiseenmereen luetun Heropoliinlahden pohjoispäätä ja Klysman kaupunkia. Se oli rakennettu lähelle Niilin ja Punaisenmeren yhdistäneen niin kutsutun Faaraoiden kanavan merenpuoleista päätä. Kanava kulki Niilin Pelusiakos-suuhaarasta eli Pelusionin suuhaarasta Katkerajärvien kautta Heroopoliinlahdelle. Plinius vanhempi laski Arsinoen ja Pelusionin etäisyydeksi 125 roomalaista mailia.

Arsinoen kaupungin perusti hellenistisellä kaudella Ptolemaios II, joka nimesi sen vaimonsa ja sisarensa Arsinoen mukaan. Hän lahjoitti seudun tuotot vaimolleen, ja myös myöhemmin tuotot menivät ptolemaiosten suvun kuningattarille. Kaupunki menestyi kauppapaikkana, sillä sen sijainti kanavan suulla oli edullinen, sieltä oli suhteellisen lyhyt matka itäisen aavikon poikki Niilille, ja sillä oli laaja satama. Sieltä käytiin kauppaa erityisesti Arabian ja Intian suuntaan. Satama oli kuitenkin avoin etelätuulille, ja myös merialueen riutat aiheuttivat ongelmia. Myöhemmin se hävisikin satamakaupunkina Myos Hormokselle ja Berenikelle. Sen kauppa vaikuttaisi menestyneen kuitenkin vielä roomalaisella kaudella.

Erään ehdotuksen mukaan Arsinoe olisi ollut sama paikka kuin *Vanhassa testamentissa* mainittu *Pi-Hirot* (vanhassa raamatunsuomennoksessa *Pii-Hahirot*). Aiemmin Arsinoe sijoitettiin nykyiseen Adjerutiin (Ardscherud) lähelle Suezin kaupunkia, mutta nykyisin tämä on hylätty.

Lähteet
-------

1. 1 2 3 4 5 6  Smith, William: "Arsinoe (1)", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. 1 2 3  Arsinoe [Kleopatris] *Trismegistos*. Viitattu 7.12.2020.
3. ↑  Strabon: *Geografika* s. 780; Plinius vanhempi: *Naturalis historia* 5.9.9.
4. ↑  Plinius vanhempi: *Naturalis historia* 5.12.
5. ↑  4. Moos. 33:7
**Hubert Henno** (s. 6. lokakuuta 1976) on ranskalainen lentopalloilija. Hän on pelipaikaltaan libero ja on tuolla paikalla yksi maailman parhaimmista pelaajista.

Kaudella 2007–2008 Henno pelasi italialaisessa Roma Volleyssa, jonka muita tähtiä olivat serbialainen Ivan Miljković ja italialainen Luigi Mastrangelo. Henno siirtyi Roomaan vuonna 2006 venäläisestä Moskovan Dynamosta, jonka riveissä hän voitti Venäjän mestaruuden. Kotimaassaan Henno on pelannut vuosikausia menestyksekkäästi muun muassa voittaen neljä kertaa Ranskan mestaruuden. Henno pelasi samassa Toursin joukkueessa Tuomas Sammelvuon kanssa kaudella 2004–2005, joka huipentui heidän osaltaan Mestareiden liigan voittoon.

Saavutukset
-----------

* 2000 Ranskan cupin voitto
* 2000 Euroopan superliigan voitto
* 2000 Cup-voittajien cup
* 2000 Ranskan liigan voitto
* 2001 Ranskan cupin coitto
* 2001 Mestareiden liigan voitto
* 2001 Ranskan liigan voitto
* 2002 Ranskan liigan voitto
* 2003 Ranskan cupin voitto
* 2004 Ranskan liigan voitto
* 2005 Ranskan cupin voitto
* 2005 Mestareiden liigan voitto
* 2006 Venäjän mestaruus
Reiner Knizia (2008)
**Reiner Knizia** (s. 1957) on saksalainen lautapelisuunnittelija. Knizia opiskeli matematiikkaa Ulmin yliopistossa Saksassa ja Syracusen yliopistossa Yhdysvalloissa, valmistuen matematiikan tohtoriksi Ulmista. Hän muutti Englantiin vuonna 1993 ja työskenteli taloustutkijana. Kymmeniä hänen suunnittelemiaan pelejä oli jo julkaistu ennen kuin hän alkoi päätoimiseksi pelisuunnittelijaksi vuonna 1997. Häntä pidetään yhtenä merkittävimmistä tai jopa merkittävimpänä lautapelisuunnittelijana, ja vuonna 2007 hänen suunnittelemiaan pelejä oli julkaistu yli 300. Knizian kaupallisesti menestynein peli on Taru sormusten herrasta, joka on julkaistu 17 kielellä ja jota on myyty yli miljoona kappaletta.

Kniziaa pidetään eräänä parhaista pelimekaniikan suunnittelijoista, mutta hänen heikkoutenaan pidetään pelin teeman näkymättömyyttä pelin kulussa. Knizia on voittanut Deutscher Spiele Preisin neljästi.

Knizian suunnittelemia pelejä
-----------------------------

* Keltis, Spiel des Jahres vuonna 2008
* Genial
* Amun-Re, Deutscher Spiele Preis vuonna 2003
* Merchants of Amsterdam
* Taj Mahal, Deutscher Spiele Preis vuonna 2000
* Ra
* Samurai,
* Euphrat und Tigris, Deutscher Spiele Preis vuonna 1999
* Aavikon karavaanit
* Medici
* Modern Art, Deutscher Spiele Preis vuonna 1993, Vuoden Peli Suomessa 2008 aikusten pelisarjassa.

Lähteet
-------

1. 1 2 3  Mikko Saari: "Tunnettuja suunnittelijoita - Reiner Knizia", *Uudet lautapelit*, s. 15 - 16. BTJ Kustannus, 2007. ISBN 978-951-692-641-7.

Aiheesta muualla
----------------

* Knizian kotisivu Knizia Games
* Lista Knizian peleistä BoardGameGeek (Arkistoitu – Internet Archive)issä
* BoardGameSpeakin haastattelu[vanhentunut linkki]
* BoardGameSpeakin haastattelu (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
	+ 3
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Japani
* Tšekki
* Alankomaat
* Puola

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Muut | 
* IdRef

 |

 |
**Mesagrós** (kreik. Μεσαγρός) on Kreikan kylä, joka sijaitsee Aíginan saarella. Se kuuluu hallinnollisesti Aíginan kuntaan, Saarten alueyksikköön ja Attikan alueeseen. Kylän väkiluku on 575 (vuonna 2011).

Mesagróksen kylä sijaitsee Aíginan itäisissä sisäosissa noin yhdeksän kilometriä itään saaren keskuksesta Aíginan kaupungista. Kylä on saaren vanhimpia. Sen perinteiset pääelinkeinot ovat maanviljely ja keramiikan valmistus. Kylän nähtävyyksiin kuuluu bysanttilaisaikainen Neitsyt Maria (*Panagía*) *Polítissan* kirkko, joka on rakennettu vuonna 1457. Kylässä sijaitsee Pyhän Annan luostari (*Moni Agías Ánnis*). Noin 1,5 kilometriä kylästä itään sijaitsevat antiikin aikaisen Afaian temppelin rauniot.

Mesagrós muodostaa myös laajemman kyläyhdyskunnan (Δημοτική Κοινότητα Μεσαγρού, *Dimotikí Koinótita Mesagroú*), johon kuuluvat varsinaisen Mesagróksen kylän lisäksi kylät Agía Marína, Álones, Kávos ja Vaḯa. Koko yhdyskunnan väkiluku on 1 361.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. 1 2  Μεσαγρός *Aegina.com*. Viitattu 1.9.2020.
Mesaorían tasankoalue sijaitsee saaren pohjoisosassa kahden vuoriston välissä.
**Mesaoría** (kreik. Μεσαορία, "Vuorten välissä"; turk. *Mesarya Ovası*) on Kyproksen saaren pohjoisosassa sijaitseva hedelmällinen tasankoalue. Tasangon pinta-ala on noin 1 000 km². Se rajoittuu idässä Famagustanlahteen, etelässä Tróodos-vuoristoon ja pohjoisessa Pentadáktylos-vuoristoon. Tasangolla virtaa Kyproksen pisin joki Pediaíos.

Näkymä Mesaorían tasangolle Pentadáktylos-vuorilta.
Tasankoalueelta on löydetty merkkejä ihmisasutuksesta jo neoliittiselta kaudelta, jolloin tasankoa peitti metsä. Antiikin aikana metsää hävitettiin rakennusaineeksi Ptolemaiosten laivastolle. Nykyisin tasangolla sijaitsee muun muassa Nikosian metropolialue.

Lähteet
-------

1. ↑  Plain of Mesaoria *cyprusisland.net*.  Arkistoitu 13.10.2014. Viitattu 29.12.2014.
2. ↑  The Island of Cyprus Geography *justaboutcyprus.com* Viitattu 29.12.2014

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Mesaoria
**Hamadoun Dicko** (1924 Diona – 12. helmikuuta 1964 Kidalin lähellä) oli malilainen poliitikko.

Dicko syntyi fulbekylän päällikön perheeseen. Hän opiskeli Douentzassa, Moptissa, Bamakossa ja Dakarin William Ponty -koulussa. Vuodesta 1947 lähtien Dicko työskenteli opettajana Bafoulabéssa ja Kolokanissa.

Dicko valittiin Ranskan Sudanin edustajaksi Ranskan kansalliskokoukseen vuosina 1951 ja 1956. Hän kuului Fily Dabo Sissokon Parti progressiste soudanais -puolueeseen. Vuosina 1956–1958 Dicko toimi Ranskan hallituksen alivaltiosihteerinä ja valtiosihteerinä.

Sissokon liityttyä Union soudanaise – Rassemblement démocratique africain -puolueeseen vuonna 1959 Dicko perusti lyhytikäisen oppositiopuolueen nimeltä Parti du régroupement du Soudan. Hänet pidätettiin yhdessä Sissokon ja Kassoum Tourén kanssa Malin frangin käyttöönottoa seuraneen mellakan jälkeen vuonna 1962. Heidät tuomittiin kuolemaan vallankaappausyrityksestä syytettyinä, mutta tuomio muutettiin elinkautiseksi vankeudeksi. Kolmikko teloitettiin heidän ollessaan vankilassa Kidalissa.

Lähteet
-------

1. 1 2  Les derniers moments de Fily Dabo Sissoko et autres heure par heure *Maliweb*.  2.8.2006. Viitattu 30.5.2018.
2. 1 2  Hamadoun Dicko *Assemblée nationale*. Viitattu 30.5.2018.
3. ↑  Imperato, Pascal James: *Historical Dictionary of Mali, third edition*, s. 86. Lanham & London: Scarecrow Press, 1996. ISBN 0-8108-3128-7.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Sycomore

 |

 |
Reinebringen
**Reinebringen** on vuori Pohjois-Norjassa, Reinessä, Moskenesin kunnassa. Vuori on 448 metriä korkea. Vuori on osa Lofootit-saariryhmää.




Aiemmin Reinebringenin huipulle kiipeäminen oli vaikeampaa ja vaarallisempaa kuin nykyään. Ihmisiä kuoli ja vammautui vaeltaessaan vuorelle mm. putoamisten ja päälle vierivien kivien takia. 

Vaaroja on nykyäänkin, mutta kiipeämistä helpottamaan aukenivat vuonna 2019 kiviset askelmat, jotka johtavat lähes huipulle saakka. Tämä on lisännyt kohteen suosiota. Kiviset askelmat ovat nepalilaisten sherpojen rakentamat. Hintaa projektille tuli 7 miljoonaa Norjan kruunua.

Näkymä vuoren huipulta.
Sesonkiaikana huippu vetää varmasti useita tuhansia selfieiden ottajia päivittäin. Ruuhkia välttääkseen kannattaakin suosia varhaisia aamuja tai myöhäisempää iltapäivää.

Kiipeilyreitti
--------------

Reinebringen on vain 448 metriä, joten se jää todella monien muiden Lofoottien kohteiden varjoon korkeutensa puolesta. Siitä huolimatta näkymät sen huipulta ovat yhdet Lofoottien ikonisimmista.

Portaat vievät 50 metrin päähän Reinebringenin huipusta. Tällä hetkellä askelmia on noin 1600. Reitti mahdollisesti viimeistellään ylös asti jossain vaiheessa. 

Lofoottien mittapuulla Reinebringenille johtava reitti on tasoa "helppo". Pääosin kävellään kivisiä askelmia pitkin, mutta loppumatkasta on kavuttava omin avuin kivisessä ja mutaisessa maastossa.

Vuoren huipulle käveleminen ja sieltä alas vie noin 1,5 tuntia - 3 tuntia.
**Hubert Bucher** (21. kesäkuuta 1931 Regensburg – 24. heinäkuuta 2021 Schönhofen) oli eteläafrikkalainen roomalaiskatolinen piispa. Hänet vihittiin papiksi 29. kesäkuuta 1957 ja nimitettiin Bethlehemin hiippakunnan piispaksi 9. joulukuuta 1976. Piispaksi vihkiminen seurasi 27. maaliskuuta 1977. Pääkonsekraattorina toimi Peter Fanyana John Butelezi, jota avustivat Joseph Patrick Fitzgerald ja Vinzenz Guggenberger.

Bucher jäi eläkkeelle 31. joulukuuta 2008.

Lähteet
-------

1. ↑  Bishop Emeritus of the Diocese of Bethlehem, Hubert Bucher, passes away *Southern African Catholic Bishops’ Conference*.  24.7.2021. Viitattu 25.7.2021. (englanniksi)
2. 1 2  Catholic-Hierarchy.org: Bishop Hubert Bucher


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Alankomaat
* Vatikaani

 |
|  |
| Muut | 
* IdRef

 |

 |
**Jonathan Nez** (s. 26. toukokuuta 1975) on yhdysvaltalainen poliitikko, joka vuosina 2019–2023 toimi Navajoreservaatin presidenttinä.

Tausta ja yksityiselämä
-----------------------

Nez syntyi vuonna 1975 Tuba Cityssä, Arizonassa. Kaupunki kuuluu Navajoiden reservaattiin. Nez on opiskellut julkishallintoa Arizonan osavaltionyliopistossa, josta hänellä on maisterintutkinto. Myöhemmin hän myös aloitti väitöskirjansa kirjoittamisen ja sen on käsitellä navajoiden voimaannuttamista ja paikallisyhteisöjen toimintaa.

Nez on naimisissa Phefelia Nezin kanssa. Parilla on kaksi lasta.

Poliittinen ura
---------------

Nez on toiminut Shonton kaupungin varapresidenttinä, minkä jälkeen hän toimi kaksi kautta Navajoiden neuvostossa. Vuonna 2015 hänet valittiin reservaatin varapresidentiksi. Vuonna 2019 Nez itse nousi reservaatin presidentiksi. Vaalien jälkeen Nezistä tuli reservaatin nuorin presidentti.

Vuonna 2018 Nez kampanjoi mm. samaa sukupuolta olevien avioliiton laillistamisen puolesta reservaatin alueella. Nämä avioliitot on kielletty erillisellä lailla vuodesta 2005 alkaen.

Koronaviruspandemian aikana Nez otti käyttöön erittäin kovat keinot viruksen leviämisen estämiseksi. Tähän kuuluivat mm. viikonlopun yli kestävät sulkutilat, ulkonaliikkumiskiellot, kasvomaskipakko ja kokoontumiskielto.

Vuoden 2022 presidentinvaaleissa Nez hävisi vaalit Buu Nygrenille, joka astui virkaan 10. tammikuuta 2023.

Lähteet
-------

1. ↑  Navajo Nation President Jonathan Nez and Vice President Myron Lizer *Facebook*.  27.5.2019. Viitattu 19.12.2022.
2. 1 2 3  Jonathan Nez: President, Navajo Nation *US News*.  2022. Viitattu 19.12.2022. (englanniksi)
3. ↑  Navajo Nation Vice President Jonathan M. Nez (pdf) *docs.house.gov*.  2017. Viitattu 19.12.2022. (englanniksi)
4. ↑  Nez: Youngest ever *Navajo Times*.  8.11.2018. Viitattu 19.12.2022. (englanniksi)
5. ↑  Gay couples from largest Native American tribe call for marriage equality *SBS News*. Viitattu 19.12.2022. (englanniksi)
6. ↑  Challenger unseats Navajos’ president *Arkansas Online*.  10.11.2022. Viitattu 19.12.2022. (englanniksi)
7. ↑  Buu Nygren has been sworn as the next Navajo Nation president *npr.org*.  10.1.2023. Viitattu 16.1.2023.
**Amfilokhos** (m.kreik. Αμφίλοχος, lat. *Amphilochus*) oli kreikkalaisessa mytologiassa Alkmaionin ja Manton poika. 

Pseudo-Apollodoros viittaa Euripideen näytelmään lähteenä, jossa sen jälkeen, kun Alkmaion oli murhannut äitinsä Erifylen, erinykset tekivät tämän rangaistukseksi teostaan hulluksi. Tämän mielenvikaisuuden aikana Alkmaionin sai kaksi lasta Manton, Teiresiaan tyttären, kanssa: Amfilokhoksen ja Teisifonen. Alkmaion toi lapset mukanaan Korinttiin, ja jätti heidät kuningas Kreonin huomaan kasvatettavaksi. Heidän vartuttuaan Kreonin puoliso oli kuitenkin myynyt Teisifonen orjaksi pelätessään tämän tavattoman kauneutensa avulla syrjäyttävän hänet itsensä kuninkaan puolisona. Almaion kuitenkin sattumalta osti hänet tunnistamatta tytärtään ennen kuin palasi takaisin Korinttiin hakemaan lapsiaan, jolloin hän löysi myös poikansa.

Tämän jälkeen Amfilokhoksen sanotaan perustaneen Argos Amfilokhikonin eli Amfilokhian Argoksen, aitolialaisen kaupungin, Apollonin käskyn mukaisesti. Joskus sen perustajaksi esitetään kuitenkin toinen Amfilokhos, joka oli Amfiaraoksen poika eli Alkmaionin veli, toisin sanoen tässä käsitellyn Amfilokhoksen setä.

Lähteet
-------

1. ↑  Apollodoros, *Bibliotheke* ('Kirjasto') 3.7.7 (engl. käännös)
2. ↑  Thukydides, *Peloponnesolaissota* 2.68 (engl. käännös)
3. ↑  Strabon, *Geografika* ('Maantieto') vii.7.7 (engl. käännös)
4. ↑  Pausanias, *Periegesis tes Hellados* ('Kreikan kuvaus') 2.18.4 (engl. käännös)
**Kaksi naista** (ital. *La ciociara*, suoraan käännettynä "[Nainen] Ciociariasta") on vuonna 1960 ensi-iltansa saanut italialainen draamaelokuva, jonka on ohjannut Vittorio De Sica. Elokuva kertoo naisesta, joka yrittää suojella teinitytärtään sodan kauheuksilta. Sen pääosia esittävät Sophia Loren, Jean-Paul Belmondo, Eleonora Brown ja Carlo Ninchi.

Sophia Loren voitti roolistaan parhaan naispääosan Oscarin.

*The New York Timesin* kriitikot valitsivat *Kaksi naista* vuonna 2004 yhdeksi kaikkien aikojen tuhannesta parhaasta elokuvasta maailmassa.

Juoni
-----

Heinäkuussa 1943 leskeksi jäänyt roomalainen kaupanpitäjä Cesira (Loren) ja hänen 12-vuotias uskonnollinen tyttärensä Rosetta (Brown) pakenevat sotaa Cesiran kotiseudulle Ciociariaan. Ennen lähtöä Cesira rakastelee hiilikauppias Giovannin kanssa, joka lupaa huolehtia Cesiran puodista tämän lähdettyä.

Ciociariassa sekä Cesira että tytär ihastuvat nuoreen älykköön Micheleen (Belmondo), joka kannattaa kommunisteja. Michele joutuu saksalaissotilaiden vangiksi, ja he pakottavat hänet oppaakseen vuoristoisessa maastossa. Kun liittoutuneet tulevat lopettamaan natsimiehityksen, Cesira ja Rosetta päättävät palata takaisin Roomaan. Majoittuessaan matkallaan tyhjään kirkkoon he joutuvat Ranskan armeijan marokkolaisosaston joukkoraiskaamaksi. Rosetta saa tapahtumasta pahoja traumoja ja muuttuu etäiseksi. Läheisessä kylässä Rosetta karkaa Cesiralta keskellä yötä. Cesira luulee Rosettan lähteneen etsimään Micheleä, mutta tyttö kertoo olleensa ulkona erään pojan kanssa, joka on antanut hänelle silkkisukat. Cesira suuttuu ja kertoo Rosettalle Michelen kuolleen. Kovapintaista aikuista esittänyt tyttö alkaa taas itkeä kuin lapsi. Äiti lohduttaa tytärtään, ja elokuva päättyy.

Lähteet
-------

1. ↑  Eronen, Pekka: Sophia Loren leiskuu historiallisessa Oscar-roolissaan – Äiti ja tytär pyrkivät sotaa pakoon *Aamulehti*.  23.11.2017. Viitattu 23.11.2017.
2. ↑  The Best 1,000 Movies Ever Made. (Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004.) *The New York Times*.  Arkistoitu 11.7.2016. Viitattu 23.11.2017. (englanniksi)

Aiheesta muualla
----------------

* *Kaksi naista* Internet Movie Databasessa. (englanniksi)
* *Kaksi naista* Elonetissä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Two Women
**Jonathan Pryce** (s. 1. kesäkuuta 1947 Holywell, Flintshire, Wales) on walesilaissyntyinen näyttelijä. Pryce, alkuperäiseltä nimeltään Jonathan Price, on esiintynyt niin musiikkikomedioissa kuin vakavissa draamoissakin.

Uran alku
---------

Hiilikaivostyöntekijän perheeseen syntynyt Pryce aloitti taideopinnot 16-vuotiaana. Hän opiskeli näyttelemistä Lontoon kuninkaallisessa akatemiassa (RADA) ja valmistuttuaan liittyi Liverpool Everyman Theatreen. Hän esitti eri näyttämöillä muun muassa William Shakespearen tekstejä. Vuonna 1977 Pryce voitti Tony Awardin Broadway-debyytistään näytelmässä Comedians.

Näyttämöltä elokuviin
---------------------

Pryce oli ensimmäisessä elokuvaroolissaan vuonna 1976, elokuvassa *Voyage of the Damned*. Elokuvauraa vahvempana säilyi kuitenkin hänen uransa teatterissa. Vasta vuonna 1983 näyttelijä herätti varsinaista huomiota myös valkokankaalla Ray Bradburyn kirjaan perustuvan elokuvan *Something Wicked This Way Comes* herra Darkina. Kaksi vuotta myöhemmin hän esitti elokuvan *Brazil – tämän hetken tuolla puolen* pääosan, jonka ohjaaja Terry Gilliam oli kirjoittanut nimenomaan häntä varten. Pryce on nähty sen jälkeen myös muutamissa muissa Gilliamin elokuvissa.

Vuonna 1991 Jonathan Pryce sai toisen Tony Awardin roolistaan musikaalissa *Miss Saigon*. Valkokankaalla hän on esiintynyt Andrew Lloyd Webberin musikaalin *Evita* filmatisoinnissa Juan Perónina.

Vuosina 2015–2016 Pryce esiintyi myös *Game of Thrones* -televisiosarjassa.

Valikoitu filmografia
---------------------

* *Voyage of the Damned* (1976)
* *Something Wicked This Way Comes* (1983)
* *Brazil – tämän hetken tuolla puolen* (1985)
* *Paroni Münchhausenin seikkailut* (1988)
* *Viattomuuden aika* (1993)
* *Carrington* (1995)
* *Evita* (1996)
* *Huominen ei koskaan kuole* (1997)
* *Ronin* (1998)
* *Stigmata* (1999)
* *Pirates of the Caribbean: Mustan helmen kirous* (2003)
* *Grimmin veljekset (2005)*
* *Pirates of the Caribbean: Kuolleen miehen kirstu* (2006)
* *Pirates of the Caribbean: Maailman laidalla* (2007)
* *G.I. Joe: The Rise of Cobra* (2009)
* *Hysteria* (2011)
* *G.I. Joe: Kosto* (2013)
* *The Wife* (2017)
* *Kaksi paavia* (2019)

Muut esiintymiset
-----------------

* *Command & Conquer: Red Alert 3* (2008)

Aiheesta muualla
----------------

* Jonathan Pryce Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Elonet
* Yle

 |
|  |
| Muut | 
* IdRef

 |

 |
**Sofia Matilda Sjöstedt** (11. helmikuuta 1870 Sauvo – 1947) oli suomalainen liikenainen ja hotellinjohtaja.

Sjöstedtin vanhemmat olivat Johan Vilhelm Johansson ja Eeva Karolina Friman. Hänen puolisonsa oli vuosina 1893–1905 Herman Sjöstedt. Tytär Elina oli yhdysvaltalaisen kirjailijan James M. Cainin neljästä vaimosta toinen.

Sjöstedt tutustui ulkomailla hotellitoimintaan ja perusti sitten yhdessä muiden, muun muassa tyttärensä Elina Sjöstedtin, kanssa Munkkiniemen pensionaatin, jonka rakennuttaja hän oli ja johtaja vuodesta 1918. Hän perusti useita matkustajakoteja Helsinkiin ja kauppaliikkeitä Vihtiin, jonne Sjöstedt-suvun turkulaishaara asettui.

Lähteet
-------

1. ↑  Teija Försti: Vauhtikausi: Autoilun sukupuoli 1920-luvun Suomessa, s. 35. Turun yliopiston julkaisuja. Turun yliopisto. Turku 2013 ISBN 978-951-29-5563-3 (painettu), ISBN 978-951-29-5564-0 (PDF) ISSN 0082-6995]
2. 1 2 3  Aikalaiskirja 1920 s. 426. Helsinki: Otava 1920.
3. ↑  Hans Sundström: Cains märke. Hufvudstadsbladet 20.4.2015. Viitattu 26.4.2019 (artikkeli luettavissa Pressreaderin kautta)
4. ↑  Jyrki Vesikansa: Sjöstedt-suku. Sukuyhdistyksen sivu. Viitattu 26.4.2019
**Amfilokhos** (m.kreik. Αμφίλοχος, lat. *Amphilochus*) oli kreikkalaisessa mytologiassa Amfiaraoksen ja Erifylen poika, joka oli tunnettu tietäjä kuten isänsäkin ja isoveljensä Alkmaion. Isänsä kuoleman jälkeen hänestä tuli Argoksen kuningas.

Epigonien taistelu
------------------

Amfilokhoksen isä Amfiaraos taisteli – joskin vastentahtoisesti nähtyään ennalta kuolevansa sotaretken aikana – veljensä Adrastoksen rinnalla sodassa Thebaa vastaan vaimonsa Eripylen velvoittamana. Siksi hän käski poikiensa tappaa äitinsä ja aloittaa sota Thebaa vastaan kun he olisivat varttuneet aikuisiksi. Amfiaraos itse kuoli omalla sotaretkellään, ja Theba jäi valloittamatta.

Kymmenen vuotta myöhemmin taistelivat kaatuneiden sotapäälliköiden pojat, epigoneiksi ja heidän joukossaan myös Amfilokhos ja Alkmaion, jälleen Thebaa vastaan. Tällä kertaa kaupunki kukistui. Alkmaion surmasi äitinsä, mutta lähteet eivät kerro, olisi myös Amfilokhoksella osuutta tekoon.

Troijan sota
------------

Amfilokhos oli yksi Helenan kilpakosijoista, jotka joutuivat Odysseuksen aloitteesta vannomaan puolustavansa valittavaa sulhoa tarvittaessa muita vastaan. Pariksen ryöstettyä Helenan tämän aviomies Menelaos vaati muita kosijoita tilille lupauksestaan, ja niin Amfilokhos muiden tavoin osallistui ryöstöstä alkaneeseen Troijan sotaan. Apollodoros mainitsee, että Amfilokhos saapui myöhässä Troijaan.

Matka Kilikiaan
---------------

Tietäjä Mopsos johti Amfilokhoksen ja tämän kumppanit Kalkhaksen, Leonteuksen, Podaleirioksen ja Polypoiteen jalan Kolofoniin Apollonin temppeliin. Täällä Mopsoksen ja Kalkhaksen välille nousi kilpailu, jossa Kalkhas kärsi tappion ja kuoli. Heidän jatkaessa matkaa aluksellaan he joutuivat rajuilmaan, ja ajelehtivat Kilikiaan. Täällä hän perusti Mopsoksen kanssa Malloksen kaupungin.

Amfilokhos purjehti kuitenkin takaisin kotimaahansa Argokseen, mutta tunnettuaan tyytymättömyyttä sen asioiden tilaan, hän palasi takaisin Mallokseen vaatien joko kuninkuutta tai ylipapin asemaa. Mopsos ei kuitenkaan halunnut luovuttaa asemaansa, jolloin seuranneessa taistelussa molemmat saivat surmansa, ja heidät haudattiin Magarsa-vuoren juurelle.

Lähteet
-------

1. ↑  Apollodoros, *Kirjasto 3.6.1–8* (engl. käännös)
2. ↑  Apollodoros, *Kirjasto 3.7.2* (engl. käännös)
3. ↑  Apollodoros, *Kirjasto Epitomi 6.9* (engl. käännös)
4. ↑  Apollodoros, *Kirjasto Epitomi 6.2–4* (engl. käännös)
5. ↑  Strabon, *Geografia 14.5.16* (engl. käännös)


|  |  |  |
| --- | --- | --- |
| Edeltäjä:**Amfiaraos(Melampodidit)** | **Argoksen kuningas**1200–1100-luku eaa.Kuvitteellinen kronologia | Seuraaja:**Kylarabes(anaksagoridit)** |
**Idäntäplämittari** (*Lomaspilis opis*) on pienehkö, melko harvinainen, mustavalkoinen mittariperhoslaji.

Koko ja ulkonäkö
----------------

Idäntäplämittari on selväpiirteisen mustavalkoinen perhonen. Siipien pohjaväri on valkoinen, ja niissä on sinertävänmustia laikkuja. Sekä etu- että takasiipien ulkoreunat ovat laajalti tummat, ja etusiiven tyviosan tumma laikku on melko pyöreä, ei pitkänomainen. Etusiiven etureunan keskellä oleva laikku on symmetrinen ja lähes tiimalasin muotoinen. Molempien siipiparien keskellä kulkee melko suurten ja pyöreähköjen, tummien täplien rivi. Siipiväli on 20–25 mm.

Idäntäplämittari muistuttaa suuresti hieman kookkaampaa, yleisempää ja laajemmalle levinnyttä reunustäplämittaria (*Lomaspilis marginatus*).

Levinneisyys ja lentoaika
-------------------------

Idäntäplämittarin levinneisyys ulottuu Suomesta ja Baltiasta Venäjän ja Keski-Aasian poikki Japaniin. Se on koko levinneisyysalueellaan paikoittainen. Suomessa perhosta tavataan melko harvinaisena ja harvalukuisena Keski- ja Itä-Suomessa sekä etelärannikolla. Aikuiset yksilöt lentävät kesäkuun alusta heinäkuun alkupuolelle.

Elinympäristö ja elintavat
--------------------------

Idäntäplämittari on etenkin nuorissa koivikoissa ja pensaikkoisilla niityillä viihtyvä laji. Perhoset aloittavat lentonsa iltapäivällä ja jatkavat yöhön. Illan hämärryttyä perhoset tulevat valolle. Kotelo talvehti.

Toukka vaikuttaa syövän vain sen puuyksilön lehtiä, jolle naaras on laskenut munat.

Ravintokasvi
------------

Toukka elää ainakin rauduskoivulla (*Betula pendula*).

Lähteet
-------

1. ↑
2. 1 2 3  Mikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. ISBN 951-9221-23-9
3. ↑

Aiheesta muualla
----------------

* kuva toukasta (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q13556524
* BioLib: 51859
* BOLD: 110155
* CoL: 936FS
* EoL: 414834
* Fauna Europaea: 445953
* Fauna Europaea (new): 3c760b7f-97b1-4ad5-85ae-3123cf78beaf
* GBIF: 5149414
* iNaturalist: 732659
* IRMNG: 10293649
* LepIndex: 238503
* NCBI: 1870042

 |

 |
**Jonathan Mensah** (s. 13. heinäkuuta 1990 Accra) on ghanalainen jalkapalloilija, pelipaikaltaan puolustaja. Hänen seuransa on Ranskan miesten jalkapallon korkeimmalla sarjatasolla Ligue 1:ssä pelaava Evian Thonon Gaillard. Hän käyttää pelipaidassaan usein nimeä *Jonathan*, jotta hänen ja John Mensahin välillä ei syntyisi sekaannusta.

Seurajoukkueura
---------------

Mensah aloitti uransa kotimaassaan Ashanti Goldissa vuonna 2007. Ensimmäisen ottelunsa hän pelasi kuitenkin vasta seuraavana vuonna Free State Starsin joukkueessa Etelä-Afrikan korkeimmalla sarjatasolla. Tammikuussa 2010 Mensah siirtyi italialaiseen Udineseen, josta hänet lainattiin heti Espanjan kolmanneksi korkeimmalla sarjatasolla Segunda División B:ssä pelanneeseen Granadaan. Siellä hän ehti tehdä yhden maalin 15 ottelussa ja kokea kaksi sarjanousua, kunnes matkusti Ranskaan nykyiseen seuraansa kesällä 2011.

Maajoukkueura
-------------

Mensah edusti maataan alle 20-vuotiaiden Afrikan-mestaruuskilpailuissa vuonna 2009. Siellä hän auttoi joukkueensa mestaruuteen, ja ansaitsi esityksellään paikan Ghanan joukkueeseen MM-kilpailuissa 2010. Mensah pelasi kaksi lohko-ottelua sekä neljännesvälieräottelun Yhdysvaltoja vastaan topparipari John Mensahin vierellä puolustuksen keskellä.

Hän voitti Afrikan-mestaruuskilpailuissa hopeaa vuonna 2010.

### Maajoukkuemaalit

| # | Päivämäärä | Paikka | Vastustaja | Maali | Lopputulos | Ottelu |
| --- | --- | --- | --- | --- | --- | --- |
| 1 | 8. helmikuuta 2011 | Antwerpen, Belgia |  Togo | 4–1 | Voitto | Ystävyysottelu |
|

Lähteet
-------

1. ↑  Jonathan Mensah s'engage avec le club  8.7.2011. Evian TGFC. Viitattu 17.7.2011. (ranskaksi)
2. ↑  Player profile BDFutbol. Viitattu 17.7.2011. (englanniksi)
3. ↑  10 Best Players at Under-20's World Cup 2009 *Just-Football.com*.  30.10.2009. Viitattu 17.7.2011. (englanniksi)
4. ↑  USA 1–2 Ghana (aet) BBC News. Viitattu 17.7.2011. (englanniksi)
5. ↑  Ghana 0–1 Egypt  31.1.2010. BBC News. Viitattu 17.7.2011. (englanniksi)

Ghanan joukkue – Jalkapallon MM-kilpailut 2010
1 Adjei |
2 Sarpei |
3 Gyan |
4 Paintsil |
5 Mensah |
6 Annan |
7 Inkoom |
8 Jonathan |
9 Boateng |
10 Appiah |
11 Muntari |
12 Tagoe |
13 Ayew |
14 Amoah |
15 Vorsah |
16 Ahorlu |
17 Ayew |
18 Adiyiah |
19 Owusu-Abeyie |
20 O. Addo |
21 Asamoah |
22 Kingson |
23 Boateng |
Valmentaja Rajevac

Ghanan joukkue – Jalkapallon AM-kilpailut 2012
1 Adjei |
2 Opare |
3 Gyan |
4 Paintsil |
5 Joh. Mensah |
6 Annan |
7 Inkoom |
8 Agyemang-Badu |
9 Boateng |
10 A. Ayew |
11 Muntari |
12 Tagoe |
13 J. Ayew |
14 Alhassan |
15 Vorsah |
16 Kwarasey |
17 Addy |
18 Takyi |
19 Jon. Mensah |
20 Asamoah |
21 Boye |
22 Sowah |
23 Abu |
Valmentaja Stevanović

Ghanan joukkue – Jalkapallon MM-kilpailut 2014
1 Adams |
2 Inkoom |
3 Gyan |
4 Opare |
5 Essien |
6 Acquah |
7 Atsu |
8 Agyemang-Badu |
9 Boateng |
10 A. Ayew |
11 Muntari |
12 Kwarasey |
13 J. Ayew |
14 Adomah |
15 Sumaila |
16 Dauda |
17 Rabiu |
18 Waris |
19 Mensah |
20 Asamoah |
21 Boye |
22 Mubarak |
23 Afful |
Valmentaja Appiah
**Urho Ruhanen** (30. kesäkuuta 1907 Lamposaari – 22. kesäkuuta 2001 Petroskoi) oli suomalaissyntyinen Neuvostoliitossa asunut kriitikko, kääntäjä ja kirjailija.

Ruhasen perhe muutti Suomesta Venäjälle vuonna 1913, kun perheen isä sai työtä Nevskaja Dubrovkan sahalta lähellä Pietaria. Ruhanen vietti lapsuutensa Dubrovkan seudulla ja työskenteli koulusta päästyään Dubrovkan sahalla. Vuonna 1922 hän lähti opiskelemaan Petroskoihin ja valmistui opettajaksi Petroskoin opettajaopistosta 1926. Ruhanen jatkoi opintoja Leningradissa Herzenin pedagogisessa instituutissa ja toimi useita vuosia kirjallisuuden opettajana Leningradissa ja Petroskoissa. 

Ruhanen oli 1932–1937 Rintama-kulttuurilehden toimittajana ja osallistui Karjalan kirjailijaliiton perustamiskokoukseen vuonna 1934. Hän opetti myös Suomen kirjallisuutta ja länsimaista kirjallisuutta Karjalan opettajakorkeakoulussa. Stalinin puhdistusten aikana suomalaiseksi nationalistiksi syytetty Ruhanen erotettiin opettajan virasta 1937 ja hänet vangittiin 1938 Hatsinassa. Hän joutui työleirille ja pääsi palaamaan Karjalaan vasta sodan jälkeen 1947.

Ruhanen oli sodan jälkeen yhdessä vaimonsa kanssa opettajana Vieljärvellä, mutta hän joutui terveyssyistä luopumaan opettajan työstä ja ryhtyi kääntäjäksi. Vuosina 1961–1968 Ruhanen oli työssä Progress-kustantamon suomenkielisellä osastolla.

Teoksia
-------

* *Vuosisadan pyörteissä*, muistelmateos. 1987
* *Syytettynä suomalainen* 1989

Lähteet
-------

* Karjalan suomenkieliset kirjailijat: Urho Ruhanen (1907–2002) (Archive.org)
* Opettaja ja kirjailija Urho Ruhanen kuollut, Kaleva 25.6.2001

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Uri Jehuda Ariel** (s. 22. joulukuuta 1952 Afula, Israel) on israelilainen poliitikko. Ariel on ollut Israelin asunto- ja rakennusministeri maaliskuusta 2013 lähtien sekä parlamentaarikko vuodesta 2001 lähtien. Hän edustaa kansallismielistä Juutalaisten koti -puoluetta.

Poliittinen toiminta ja näkemykset
----------------------------------

Tammikuussa 2012 viittä oikeistolaisaktivistia vastaan nostettiin syytteet, koska he olivat jäljittäneet Israelin puolustusvoimien operaatioita Länsirannalla ja yrittäneet häiritä juutalaissiirtokuntien laittomien laitamien evakuointeja. Tämän jälkeen Uri Ariel ilmoitti, että hänkin oli tiedottanut asevoimien liikkeistä. Myös Likudin parlamentaarikko Ze'ev Elkin oli antanut oikeistoaktivisteille tietoa asevoimien liikkeistä.

Uri Arielin ehdotuksesta knesset hyväksyi lokakuussa 2012 lain, jonka mukaan holokaustikuvien tai kansallissosialististen haukkumanimien esittämisestä julkisuudessa voi saada 100 000 sekelin sakon ja enintään puolen vuoden vankeustuomion.

Oikeistolaisen tutkimuslaitoksen Mattot Arimin mukaan Uri Ariel oli knessetin oikeistolaisin edustaja vuonna 2011.

Ulkomaat ovat arvostelleet juutalaissiirtokuntien rakentamista, mutta Uri Ariel on tyrmännyt arvostelun. Elokuussa 2013, asunto- ja rakennusministerinä, hän sanoi, että "mikään maa maailmassa ei hyväksy toisten maiden saneluja siitä, mihin saa rakentaa ja mihin ei".

Yksityiselämä
-------------

Uri Ariel asuu Kfar Adumimissa. Asevoimissa Ariel palveli 7. pataljoonan etulinjan sotamiehenä, joukkueenjohtajana ja majurina. Koulutuksenaan hän on käynyt lukion. Ariel on naimisissa ja hänellä on kuusi lasta.

Lähteet
-------

* Uri Yehuda Ariel Knesset.  (englanniksi)

### Viitteet

1. 1 2  Knesset.
2. 1 2  Israel rakentaa yli tuhat uutta siirtokuntakotia.  *Helsingin Sanomat*, 12.8.2013, s. A21.
3. ↑  Lis, Jonathan: Second Israeli MK admits to having given settlers information on IDF movements  8.1.2012. Haaretz. Viitattu 12.8.2013. (englanniksi)
4. ↑  Sharon, Jeremy & Harkov, Lahav: Knesset approves bill banning use of Nazi symbols  1.10.2012. The Jerusalem Post. Viitattu 12.8.2013. (englanniksi)
5. ↑  Harkov, Lahav: National Union politician ranked most right-wing MK  8.10.2011. The Jerusalem Post. Viitattu 12.8.2013. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Israel

 |

 |
**Hamadou Konaté** (s. 4. kesäkuuta 1950 Dakar) on malilainen hallintovirkamies ja ministeri.

Konaté syntyi santarmin perheeseen. Hän kävi koulunsa Bandiagarassa ja Bamakossa ja suoritti filosofian maisterin tutkinnon Bamakon opettajakorkeakoulussa. Hänellä on tohtorintutkinto lääketieteellisestä antropologiasta sekä tutkinnot ravitsemustieteestä ja sosiaalisten ohjelmien hallinnasta.

Konaté työskenteli vuosina 1980–1991 sosiaaliasioiden johtajana vastaten erilaisista kehitysyhteistyö- ja tutkimusohjelmista. Hän toimi sen jälkeen ensimmäiseen ministerinimitykseensä saakka Luxemburgin kehitysyhteistyöohjelman apulaisjohtajana. Konaté on ollut Malin hallituksessa vuodesta 2013 lähtien, aluksi työ- ja sosiaaliministerinä ja myöhemmin yhteisvastuuministerinä. Hän johti maan sisällissodan jälkeen vuoden 2015 rauhansopimukseen johtaneita neuvotteluja ja selvitti fulbejen ja dogonien välistä konfliktia vuonna 2018. Konaté nimitettiin Boubou Cissén hallituksen yhteisvastuu- ja köyhyydentorjuntaministeriksi toukokuussa 2019.

Lähteet
-------

1. 1 2 3  Hamadou Konaté: Un homme discret mais efficace *Maliweb*. Viitattu 4.1.2020.
2. ↑  Ces hommes qui ont forge la réélection d’IBK: Hamadou Konaté: un combattant pour la paix, la réconciliation et la solidarité *Maliweb*. Viitattu 4.1.2020.
3. ↑  Mali: le nouveau gouvernement de Boubou Cissé dévoilé *Jeune Afrique*. Viitattu 4.1.2020.
**Kantava kasvualusta** on erityinen kasvualusta, jota käytetään lähinnä kaupunkialueilla katupuille. Sen ideana on toimia samaan aikaan sekä kadun kantavana rakenteena että puiden kasvualustana. Kantavana eli tukirakenteena toimii järeä lohkottu kiviseos, joka tiivistetään painumattomaksi ja jonka väliin sekoitetaan puita varten kasvualustaseosta.

Puut tarvitsevat riittävästi tilaa juurilleen, jotta ne kasvaisivat hyvin ja katualueilla tilaa on usein käytettävissä vähän. Lisäksi ongelmana on katurakenteen pinnoitteen laadun ja tasaisuuden turvaaminen, jotta kasvualustarakenne palvelisi myös puiden tarpeita. Näistä lähtökohdissa Euroopassa on kehitetty kasvualustatekniikoita, joita Suomessa nimitetään kantaviksi kasvualustoiksi. Suomessa kantavia kasvualustoja alettiin rakentaa 1990-luvun puolivälissä.

Katso myös
----------

* Rakennekerrokset

Lähteet
-------

1. 1 2 3 4  Puiden kasvualustatekniikoiden kehittäminen[vanhentunut linkki]. Turun kaupunki 15.7.2011. Viitattu 11.1.2013.

Kirjallisuutta
--------------

* Krook, Jennu; Peurasuo, Pentti; Heino, Matti: Kantava kasvualusta - katurakenne ja katupuun kasvupaikka. Koetoimintaa ja ohjeita. Suomen kuntatekniikan yhdistys ry 2005.
Hamadoun Touré televiestintäliiton pääsihteerinä.
**Hamadoun Ibrahim Touré** (s. 3. syyskuuta 1953 Timbuktu) on malilainen insinööri, joka on toiminut Kansainvälisen televiestintäliiton pääsihteerinä ja maansa viestintäministerinä.

Hamadoun Touré syntyi virkamiesperheeseen. Hän pääsi ylioppilaaksi Askia Mohamedin lyseosta vuonna 1973. Touré valmistui sähköinsinööriksi Leningradin sähköteknisestä viestiliikenneinstituutista (LEIS) vuonna 1979 ja suoritti jatkotutkinnon Moskovan sähköteknisessä viestiliikenneinstituutissa (MTUSI).

Touré palasi vuonna 1979 Maliin, jossa hän työskenteli posti- ja lennätinlaitoksen palveluksessa. Vuonna 1985 hän siirtyi Washingtoniin Intelsatin aluejohtajaksi. Touré työskenteli ICO Global Communicationsin Afrikan-johtajana vuosina 1996–1998 ja Kansainvälisen televiestintäliiton ITU:n teletoiminnan kehittämistoimiston johtajana vuosina 1998–2006. Vuosina 2007–2014 hän toimi ITU:n pääsihteerinä ja vuosina 2016–2019 Afrikan tietoliikenneyhteyksiä kehittävän Smart African pääjohtajana.

Touré oli Kayira-yhteenliittymän ehdokas Malin presidentinvaaleissa vuonna 2018. Hän sai vaalien ensimmäisellä kierroksella 0,54 prosenttia äänistä. Cheick Oumar Sissokon EMK-liikettä johtanut Touré nimitettiin Moctar Ouanen hallituksen viestintä- ja digitalousministeriksi lokakuussa 2020.

Touré on naimisissa ja neljän lapsen isä. Hän harrastaa afrokuubalaista ja latinomusiikkia sekä kamppailulajeja. Äidinkielensä songhain lisäksi hän puhuu bambaraa, ranskaa, englantia ja venäjää.

Lähteet
-------

1. 1 2 3 4  Curriculum vitae *ITU*. Viitattu 27.5.2021.
2. 1 2  Hamadoun Touré is an Africanist *Net Policy News*. Viitattu 27.5.2021.
3. 1 2 3  Candidate to the Post of Secretary-General Hamadoun TOURÉ, Mali *ITU*. Viitattu 27.5.2021.
4. 1 2  Faites connaissances avec les nouveaux ministres de la transition du Mali *Afribone*.  7.10.2020. Viitattu 27.5.2021.
5. ↑  Mr Lacina Koné appointed Director General of the Smart Africa Secretariat *Smart Africa*. Viitattu 27.5.2021.
6. ↑  Arrêt N°2018-03/CC-EP du 08 août 2018 portant proclamation des résultas définitifs du premier tour de l'élection du Président de la République *Cour constitutionnelle*. Viitattu 27.5.2021.
7. ↑  Voici les artisans du Mali nouveau (portraits) *Le Canard déchaîné*. Viitattu 27.5.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |

 |
*Tämä artikkeli käsittelee yhtyettä. Muita merkityksiä termille Kanto on täsmennyssivulla.*
**Kanto Ensemble** on helsinkiläinen vanhan musiikin aarteita etsivä ja esittävä a cappella -yhtye.

Yhtyeen tarkoitus on etsiä ja esittää eurooppalaisen vanhan, erityisesti renessanssiajan musiikin aarteita. Yhtye haluaa osaltaan kantaa ja edistää ikiaikaisen musiikin esittämistraditiota ja samalla laskea säveltaiteen kerrostumien vuosirenkaita, pala kerrallaan.

Yhtyeen laulajat ovat esiintyjinä Suomen menestyksekkään vanhan musiikin liikkeen kantavia voimia, joiden repertoariin kuuluu monien solistitehtävien rinnalla myös jäsenyydet eturivin a cappella yhtyeissä kuten Lumen Valo, English Vocal Consort of Helsinki, Ensemble Petraloysio, Key Ensemble, Giardino Novo, Camerata Aboensis.

Yhtyeen perustajana ja taiteellisena primus motorina toimii pitkän linjan a cappella -laulaja basso Juha Suomalainen. Hän on ollut mukana yhtenä perustajajäsenistä aloittamassa 25-vuotisjuhliaan viettävän kahdeksanjäsenisen Lumen Valo –lauluyhtyeen toimintaa ja on myös vanhaa musiikkia julkaisevan, Ylen Radio 1 –radiotoimittajien tunnustuspalkinnolla palkitseman SIGILLUM –levymerkin isä.

Jäsenet
-------

* David Hackston, kontratenori
* Mats Lillhannus, tenori
* Valter Maasalo, baritoni
* Juha Suomalainen, basso

Aiheesta muualla
----------------

*
**Grumman F7F Tigercat** on kaksimoottorinen raskas yhdysvaltalainen tukialuksilta käytettävä potkuri-hävittäjälentokone. Tigercat on kuuluisan "kissa-sarjan" jatkaja, Grummanin valmistamat laivaston hävittäjäkoneet olivat cat-päätteisiä. Koneen kehitystyötä edelsivät Grummanin kokeelliset kaksimoottori-tyyppiset koekoneet, jotka olivat XP-50 ja XF5F-1.

Tigercat oli Yhdysvaltain laivaston ensimmäinen nykyaikaista eli nokkapyörällistä laskeutumistelinettä käyttänyt konetyyppi. Prototyyppi lensi ensilentonsa joulukuussa 1943. Konetyyppi ei ehtinyt toiseen maailmansotaan, mutta sitä käytettiin Korean sodassa. Sodan syttyessä nämä koneet olivat tukeutuneita Japaniin.

Kaksi turboahdettua Pratt & Whitney -ruiskutuksella varustettua mäntämoottoria tuottivat kukin 2 100 hevosvoiman tehon. Huippunopeus oli kutakuinkin sama, kuin P-51 Mustangin tai P-47 Thunderboltin : 700 km/h. Siis se oli F6F Hellcatia huomattavasti nopeampi, jonka huippunopeus oli 595 km/h (Humblen mukaan) taikka 605 km/h (Chantin mukaan). Siivet olivat trapetsista muotoa: etusiipi tasan suora, mutta jättöreuna kapeni rungosta siiven kärkeen päin.

Grumman F7F-3N 3D-kaaviokuvina. "Kissojen sarjassa" tätä tyyppiä seurasi Grumman F8F Bearcat.

Aseistuksena koneella oli neljä 20 mm tykkiä siipien tyvissä ja neljä 12,7 mm konekivääriä eturungossa. Kaikki tuliaseet ampuivat suoraan eteenpäin. Rungon alle sekä siipiripustuksiin voitiin liittää lisäpolttoainesäiliöitä, pommeja, rakettiaseistusta tai torpedo.

Lähteet
-------

* Crosby, Francis: *Modern Fighter Aircraft – an illustrated history of war planes from 1945 to the present day*, s. 62. Lontoo, Englanti: Southwater/Anness Publishing, 2004. ISBN 1-84215-991-7. (englanniksi)
* Monogram models Inc. U.S.A. Kit no. 6813, 1966 (muovisen rakennussarjan esittelytiedot)

### Viitteet

1. ↑   Viitattu 25.1.2019.
2. 1 2  Crosby: s. 62

Aiheesta muualla
----------------

* Kuvia tai muita tiedostoja aiheesta **Grumman F7F Tigercat** Wikimedia Commonsissa

* (englanniksi)
* (englanniksi)
* (englanniksi)
* (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Šeikki **Hamad ibn Khalifa Al Thani** (arab. الشيخ حمد بن خليفة آل ثاني‎, s. 1952, Doha) oli Qatarin emiiri vuoteen 2013 saakka, jolloin šeikki antoi vallan pojalleen Tamim bin Hamad Al Thanille.

Hän opiskeli Qatarissa ja valmistui Sandhurstin sotilasakatemiasta Britanniassa 1971. Hän liittyi Qatarin asevoimiin everstiluutnanttina ja nimitettiin ensimmäisen moottoroidun rykmentin komentajaksi. Hänet ylennettiin kenraalimajuriksi ja asevoimien komentajaksi. 31. toukokuuta 1977 hänet nimitettiin kruununperijäksi ja puolustusministeriksi. Hamad uudisti Qatarin asevoimia ja varusti ne viimeisimmällä aseistuksella ja lisäsi miesvahvuutta. Hamad johti nuorisoasioiden neuvostoa joka perustettiin 1979 ja tuki nuoriso- ja urheilutoimintaa.

Kun hänen isänsä emiiri Khalifa ibn Hamad Al Thani oli Sveitsissä kesäkuussa 1995, Hamad kaappasi vallan palatsivallankaappauksessa ja aloitti maansa nykyaikaistamisen. Syrjäytetty Khalifa on yrittänyt kolmasti vastavallankaappausta.

Hän teki veljestään Abdullah ibn Khalifa Al Thanista 1996 pääministerin ja kolmannesta pojastaan Jasim ibn Hamad Al Thanista kruununperijän. Lehdistön sensuuria vähennettiin ja televisiokanava Al Jazeera on saanut maineen yhtenä harvoista sensuroimattomista uutislähteistä arabimaailmassa.

Hamad järjesti 1999 yhdet ensimmäisistä Persianlahden alueen vaaleista, joihin saivat osallistua myös naiset. Vuonna 2003 äänestettiin perustuslaista, joka tuli voimaan 9. kesäkuuta 2005.

Kruununperijäksi tuli Tamim bin Hamad Al Thani perimysoikeudesta luopuneen Jasimin tilalle.

Katso myös
----------

* Kööpenhaminan suurmoskeija eli *Hamad Bin Khalifa Civilisation Center*

Lähteet
-------

* 
* Qatarin ulkoministeriön profiili

Aiheesta muualla
----------------

* Kuvia tai muita tiedostoja aiheesta **Hamad ibn Khalifa Al Thani** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Muut | 
* IdRef

 |

 |
**Nuke** on Foundryn kehittämä ohjelmisto digitaaliseen kompositointiin ja visuaalisiin tehosteisiin. Ohjelma sai alkunsa vuonna 1993 Digital Domain -yrityksessä ennen Foundryn tuotteistamista.

Ohjelman kehittämisen aloitti Phil Beffrey ja myöhemmin jatkoi Bill Spitzak. Ohjelma kehitettiin sisäiseen käyttöön ja se oli aluksi komentorivityökalu. Versiossa 2 (noin vuonna 1994) ohjelmaan tuli graafinen käyttöliittymä.

Ohjelmassa on muun muassa OpenEXR-tuki ja tuki grafiikkasuorittimen hyödyntämiseen.
Ohjelmassa on noodipohjainen malli.
Ohjelma on saatavilla Linuxille (CentOS), macOS:lle ja Windowsille.

Ohjelmisto on saanut Oscar-palkintojen "Academy Certificate" tunnustuksen vuonna 2001.

Lähteet
-------

1. ↑ . Tieto on haettu Wikidatasta.
2. 1 2 3 4 5  Ian Failes: A visual history of Nuke *beforesandafters.com*.  20.2.2020. Viitattu 9.1.2021. (englanniksi)
3. ↑  Foundry Nuke 12.0 *vfxscience.com*.  2.10.2019. Viitattu 9.1.2021. (englanniksi)
4. ↑
5. ↑
6. ↑  Winners - 2001 Scientific & Technical Awards *oscars.org*.  Arkistoitu. Viitattu 9.1.2021. (englanniksi)

Aiheesta muualla
----------------

*